มีเพศสัมพันธุ์กับแฟน 3 อาทิตย์แล้วค่ะ ใส่ถุงยางแต่แฟนบอกว่ามันคับไม่มาก ตรวจสอบแล้วว่าถุงยางไม่รั่ว กำหนดประจำเดือนวันที่ 5 แต่ตอนนี้ยังไม่มาเลยค่ะ มีอาการฉี่แล้วปวดท้องน้อย เจ็บเต้านมเหมือนตอนประจำเดือนจะมา หงุดหงิดง่าย อารมณ์แปรปรวน ลองตรวจปัสสาวะแล้วขึ้นขีดเดียวค่ะ
สวัสดีครับNantadchaporn Nukoathondเครื่องตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับและถ้าตรวจในช่วงที่หลัง1เดือนจากประจำเดือนครั้งสุดท้าย ปกติผลการตรวจจะมีความถูกต้องสูงถึง99%ดังนั้น หากได้ผลลบ ก็ไม่น่าจะมีการตั้งครรภ์ครับอย่างไรก็ดี หากยังมีประจำเดือนขาด ร่วมกับอาการปวดท้องน้อย ก็อาจจะเกิดจากสาเหตุอื่นๆเหล่านี้ได้ครับ เช่น1.น้ำหนักลด อดอาหาร2.โรคถุงน้ำหลายในรังไข่ ทำให้การตกไข่ผิดปกติ3.โรคทางกายอื่นๆ เช่น ภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดด้วยเหตุนี้ หากประจำเดือนยังไม่มา ขอแนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ